|  |  |
| --- | --- |
|  |  |

**Undervisningsevalueringsrapport for F20 på Institut for Tværkulturelle og Regionale Studier (ToRS)**

|  |
| --- |
| Fordeling af evalueringsresultater |

|  |
| --- |
| Denne evalueringsrapport bygger på udtryk fra den mere detaljerede interne rapport.  Kurser udbudt under Åbent universitet bliver evalueret særskilt i den interne rapport men indgår dog i ovenstående skema og i den overordnede statistisk. Der er i alt tale om 6 ÅU-kurser.  Indledningsvis angives, hvor mange af de evaluerede kurser, der placerer sig i de enkelte kategorier.  Et kursus, der er opdelt i flere hold tæller også kun som et kursus.  Udbudte kurser: 110  Kurser evalueret: 103 (93,6%)  Besvarelser i alt: 853  Indplaceringer:  A: 7 (6,7%)  B: 96 (93,2%)  C: 0 (0%) |

|  |  |  |  |  |
| --- | --- | --- | --- | --- |
| **Uddannelse og niveau** | **A** | **B** | **C** | **Mangler evaluering** |
| Asien |  | 1 |  |  |
| Assyriologi (BA+KA) |  | 5 |  |  |
| Grønlandske og arktiske studier (BA+KA) |  | 5 |  |  |
| Indianske Sprog og Kulturer (BA+KA) |  | 3 |  |  |
| Japanstudier (BA+KA) |  | 7 |  |  |
| Kinastudier (BA+KA) |  | 8 |  |  |
| Komparative Kulturstudier (BA+KA) | 1 | 2 |  |  |
| Koreastudier (BA) | 1 | 5 |  |  |
| Minoritetsstudier (BA+KA) |  | 1 |  |  |
| Moderne Indien og Sydasienstudier (BA) |  | 5 |  |  |
| Mellemøststudier (KA+ BA) | 3 | 13 |  | 1 |
| Nærorientalsk Arkæologi (BA+KA) |  | 3 |  | 2 |
| Religionsvidenskab (BA+KA) | 1 | 5 |  |  |
| ToRS fælles udbud (BA) |  | 12 |  | 1 |
| Tværkulturelle Studier (KA) |  | 1 |  |  |
| Ægyptologi (BA+KA) |  | 3 |  | 2 |
| Østeuropastudier (BA+KA) | 1 | 12 |  |  |
| Åbent Universitet |  | 5 |  | 1 |
| I alt | **7** | **96** |  | **7** |

Nedenfor bedes studienævnet uddybe evalueringsresultaterne samlet for hver kategori.

**Kategori A**

Her fokuseres primært på positive erfaringer og tiltag, andre kan drage nytte af.

|  |
| --- |
| Syv kurser i Forårssemesteret 2020 har modtaget en A-kategorisering. De kurser, som ligger i kategori A, er kurser, som har været ekstraordinære gode i form af særdeles positive evalueringer fra alle de deltagende studerende. I disse evalueringer har næsten alle eller flertallet af de studerende nævnt kurset som værende velorganiseret, dynamisk, meget omstillingsparate undervisere i forbindelse med overgangen til fjernundervisning, særdeles god formidling samt med pædagogiske- og faglige tiltag ud over det sædvanlige, som kan være til inspiration for andre. Kursets svarprocent og kursusgennemsnit blev også overvejet i vurderingen. I to tilfælde (japansk prop. 2 og arabisk prop. B) har en underviser fået et A for exceptionel formidling, hvor der i øvrigt har været tale om et B-kursus. Underviseren får besked om dette i en separat e-mail.  De kurser, der har modtaget A-kategorisering er:  ØST: skriftlig kommunikation på bosnisk/kroatisk, makedonsk, serbokroatisk.  KK: Økonomisk kultur (BA)  MØS: Mellemøstens litteratur hebraisk (BA)  MØS: Mellemøstens litteratur tyrkisk (BA)  MØS: Persisk propædeutik B (BA)  KOR: Koreansk propædeutik 2 (BA)  REL: Kristendommens historie (BA) |

**Kategori B**

Her kommenteres ganske kort.

|  |
| --- |
| De fleste kurser (96) falder under kategori B, da det drejer sig om kurser, der har modtaget overvejende positive evalueringer fra de deltagende studerende. Kurset har fungeret tilfredsstillende i forhold til de studerendes læringsudbytte og faglige indhold med enkelte konstruktive kritikpunkter. I nogle tilfælde er der blevet givet et B pil op, da det drejer sig om kurser, som har fået meget positive evalueringer, men hvor der ikke har været nævnt de ekstraordinære pædagogiske og faglige tiltag som giver anledning til en A-kategori-placering.  11 B-kurser (herunder et fra ÅU) falder dog inden for kategorien B med opfølgning. Det handler her typisk om kurser, hvor der har været uklarhed omkring forhold vedrørende rammerne for kurset, hvor for meget er blevet taget for givet på forhånd, hvor der har manglet feed-back e.l.  Der har været et lille fald i forhold til efteråret 2019 med hensyn til antal kurser med B- med opfølgning men antallet er stadigt betydeligt højere end tidligere. Det er Studienævnets opfattelse at dette i høj grad skyldes en kombination af forårets krævende situation samt kurser med flere undervisere, hvor der har været koordinationsproblemer.  Opfølgning foretages efter aftale mellem studieleder og studienævn af studieleder, studienævnsformand eller et nævnsmedlem, afhængigt af hvad den konkrete problematik. |

**Kategori C**

Her angives særlige opmærksomhedspunkter samt hvilke justeringer og øvrige initiativer, de har givet anledning til.

|  |
| --- |
| 1 kursus i F 2020 har ingen kurser modtaget C –kategori. |

|  |
| --- |
| Evaluering af andre undervisningsaktiviteter |

Her beskriver studienævnet kort, hvordan det har evalueret bachelorprojekter, specialer, projektorienterede forløb og udlagt undervisning samt angiver de vigtigste pointer fra evalueringerne af samme.

|  |
| --- |
| **1. BA-projekter, specialer, og projektorienterede forløb:**  Både BA-projekter og specialer og projektorienteret forløb er blevet evalueret efter skemaer, der er udviklet til hvert enkelt af disse forløb. Skemaerne er blevet sendt til studerende der var tilmeldt eksamen i BA-projekt i den ordinære termin og i syge- re-eksamensterminen (i alt 128) og i Projektorienteret forløb KA-centralfagsuddannelser, samt på BAog KA tilvalg på Komparative Kulturstudier (både BA og KA, ligeledes både i den ordinære termin og i syge reeksamensterminen (59) i F2020. at skemaerne er blevet sendt til studerende der både var tilmeldt ordinær eksamen og syge – reeksamen betyder at der har været færre studerende på hhv. ba projekt og projektorienteret forløb end tallene angiver , da tallet for antallet af skemaer er summen af de skemaer der er blevet udsendt i de to eksamensterminer. En del af de studerende der afleverer BA – projekt eller rapport over projektorienteret forløb til syge – reeksamen vil have været tilmeldt allerede i forbindelse med den ordinære eksamen. De specialestuderende har når de havde afleveret deres speciale, i perioden fra den 1. januar til den 31. juli 2020. (i alt 73). For de specialestuderendes vedkommende har der været tale om at de studerende der afleverede mellem 1- januar og 4. maj fik et spørgeskema og de studerende der afleverede mellem 5. Maj og 31. Juli fik et opdateret spørgeskema der inkluderede spm om hvorvidt den studerende var på 1,2,3 specialekontrakt, hvordan vejledningen var foregået og hvor mange vejledningstimer, man mener at have modtaget.  **1a: BA-projekter:** (49 besvarelser fordelt således: ordinær termin: 44 besvarelser: svarprocent 44%, syge re-eksamenstermin 5 besvarelser ud af 28: svarprocent 18 %.) Kun få af de BA- studerende har benyttet sig af muligheden for at deltage i en BA-workshop, Bachelorintroduktion, Informationssøgningskurser og Skriveworkshops, Samtidigt efterlyser flere respondenter der mere støtte og struktur i form af skriveworkshops og bachelorintroduktion samt/eller information om eksistensen af disse aktiviteter. Lidt over halvdelen af de studerende angav generelt stor tilfredshed med den vejledning, de havde modtaget, dog var der ca en tredjedel af respondenterne der fandt omfanget af vejledningen for lille . Der var også enkelte respondenter, der ikke havde brugt benyttet sig af muligheden for vejledning eller som ikke fik svar fra deres vejleder. Fritekstsvar udtrykker utilfredshed med at fysiske møder ikke fandt sted på grund af Corona-krisen. Ca. 2/3 af respondenterne havde søgt information om BA – projektet i studievejledningen og flertallet af disse har angivet at udbyttet af at henvende sig til studievejledningen har været stort eller meget stort.  Der er hos nogle et ønske om en generel introduktion til bachelorprojektet for alle studerende og nærmere retningslinjer f.eks. med deadlines undervejs for BA. Projektet.  **1b:Specialer** (20 besvarelser; svarprocent 27 %) 4 har deltaget i skriveworkshops. 2 har deltaget i informationssøgningskurser. Ca.4/5 har deltaget i Specialeintroduktion, men ovre halvdelen af dem angiver de har haft mindre udbytte af dem.12 har brugt studievejledningen. Alle (90%) har mindre eller større nytte af studieordningen, mens16 har brugt specialekontrakten, halvdelen af disse med stort eller meget stort udbytte. Der er generelt meget stor tilfredshed med vejledningens indhold og omfang. Kun en respondent har ønsket flere vejledningstimer. I gennemsnit har de studerende fået 9 vejledningstimer.  **1c Projektorienteret forløb** (17 besvarelser i den ordinære termin, svarprocent: 41%, 2 besvarelser i reeksamensperioden, svarprocent 12 % ): 75 % har fået stort eller meget stort udbytte ud af vejledningen. De respondenter der afleverede i re-eksamensperioden angiver at have fået for lidt vejledning og for lidt udbytte. En af vejlederne og en eksamensvejledning i pdf format roses af flere. En respondent kritiserer KU for ikke at have påtaget sig ansvaret for at opholdene på projektstederne har passende omfang og indhold. Halvdelen af respondenterne synes der har været fin overensstemmelse mellem de stillede opgaver og hvad der var aftalt, men den anden halvdel svarer negativt på dette spørgsmål. Årsager angives som ændrede betingelser på grund af Corona, ændrede ledelsesbeslutinger og mangel på forudgående aftale. Alle er godt tilfredse med vejledningen, dog har én ikke gjort brug af vejledning.  **Udlagt undervisning:**  Der var i F2020 ikke været studerende på udlagt undervisning.  **Udlandsophold**  F2020 har på grund af covid 2019 situationen været noget turbulent i forhold til afvikling af de obligatoriske udlandsophold på sprog – og områdestudierne. Nogle hold kom slet ikke afsted ( Kinesisk propædeutik D) andre ( moderne Mellemøsten) blev stillet overfor valget i marts mens de var på deres destinationer om enten at blive hvor de var eller at tage tilbage til Denmark. Det store flertal tog hjem. Med et par undtagelser gik de universiteter ToRS har aftaler med i udlandet over til online undervisning fra midten af marts. Mange studerende på ToRS tager desuden på meritgivende studieophold i udlandet, herunder Erasmus ophold og selvarrangerede ophold, der ikke er en del af et obligatoriske ophold.    KU sender evalueringsskemaer til alle Erasmus studerende, til studerende der har fået internationaliseringsstipendium og til udvekslingsstuderende. Resultaterne af disse evalueringer ligger på nettet. Nogle af afdelingerne på ToRS udfører derudover evalueringer til internt brug der også omfatter studerende der har været på selvarrangerede ophold som en del af det obligatoriske udlandssemester. SN har ikke evalueringsforpligtelse eller redskaber til en formel evaluering af meritgivende studieophold, men holder sig alligevel via fagene informeret om disse ophold, da de er en vigtig del af den samlede uddannelse. Studienævnet går i efteråret 2020 i gang med arbejde mere systematisk med processen med at holde sig informeret om disse ophold. |

|  |
| --- |
| Opfølgning på seneste evalueringsrapport |

Nedenfor angiver studienævnet status over sidste evalueringsrapports opfølgningsinitiativer.

|  |
| --- |
| Studienævnet er fortsat meget opmærksomt på de sammenlagte uddannelser: Mellemøststudier og Østeuropastudier og erfaringerne fra evalueringerne af de relevante kurser indgår i forbindelse med evalueringen af disse nye uddannelser samt i forbindelse med overvejelser angående nødvendigt timetal til de enkelte specialiseringer etc, . |

|  |
| --- |
| Pædagogisk kompetenceudvikling |

Her kan studienævnet angive eventuelle initiativer og tanker vedrørende pædagogisk kompetenceudvikling som undervisningsevalueringen har givet anledning til.

|  |
| --- |
| Undervisningsevalueringen har i F2020 især givet anledning til overvejelser omkring brug af fjernundervisning og blended learning. Der har også af ledelsen været lavet en rapport hvor underviserne har evalueret fjernundervisningen i forbindelse med nedlukning. Studienævnet vil arbejde videre med opsamling af både negative og positive erfaringer fra nedlukningsperioden i foråret og med videreudvikling af redskaber og didaktik i forbindelse med positive erfaringer fra den periode. |

|  |
| --- |
| Evalueringsplan |

Nedenfor indsætter studienævnet et link til dets evalueringsplan for perioden.

|  |
| --- |
| <https://tors.ku.dk/ominstituttet/studienaevn/evaluering/rapporter/>  Evalueringsplanen står nederst i linket. |

|  |
| --- |
| Andet |

Nedenfor kan anføres yderligere oplysninger, der har relevans for undervisningsevalueringen.

|  |
| --- |
| Evalueringsrapporten er formateret og uploadet på ny i F24. Der er ikke foretaget rettelser af indholdsmæssig karakter. |